חברת טבע ישראל, מציעה לקראת חנוכה את התרופה הוותיקה לטיפול בצרבת לוסק (LOSEC) גם ללא מרשם רופא. לוסק, שהינה תרופת המרשם הפופולארית לטיפול במגוון מחלות הנובעות מעודף חומציות בקיבה, כדוגמת הצרבת, הינה פרי פיתוח של אסטרא-אזנקה חברת התרופות המובילה בעולם בתחום הגסטרו.
צרבת היא תופעה שכיחה ממנה סובלים אנשים רבים,במסגרתה חוזר תוכן הקיבה אל הוושט, והיא מלווה בתחושת צריבה וכאב בוושט ובחזה. התופעה נפוצה בעיקר אצל אנשים שתזונתם לקויה (מזון שמן, עודף קפאין, מזון חריף) ואצל אנשים בעלי משקל עודף, מעשנים, נשים בהריון.
בארצות הברית הושקה התרופה פרילוסק ( המכילה את אותו מרכיב פעיל כמו לוסק) בשנת 2003, בעקבות שורה של מחקרים קליניים שביססו את יעילות התרופה ואת יכולתם של צרכנים לטפל בעצמם באופן מושכל. בשנה הראשונה להשקה מכירות התרופה הגיעו לכ 300 מליון דולר והפכו אותה לתרופה ללא מרשם הנמכרת ביותר בתחום הגסטרו.
כ 33% מהאוכלוסייה סובלים מצרבת פעם בחודש, 15% פעם בשבוע ו 7% פעם ביום. 15% מכלל הסובלים מצרבת משתמשים במוצרים להקלה על התופעה. כעשירית מהאוכלוסייה השתמשה אי פעם בלוסק והם מהווים כרבע מהמשתמשים בתכשירים להקלת צרבת.
לוסק ללא מרשם רופא יוצע במחיר מומלץ של 69 שקלים ל – 28 קפליות במינון של 20 מ"ג.